Kalaja antike e Rubikut

Kalaja antike e Rubikut është një monument i trashëgimisë kulturore në rrethin e Mirditës, në qarkun e Lezhës, Shqipëri  . Ky monument është i llojit "Arkeologji", i miratuar me numër "1886/DT 10.06.1973".
Përshkrimi
Kalaja Antike e Rubikut është kala e antikitetit të vonë, ndoshta e periudhës së rindërtimeve të Justinianit për të kontrolluar luginën e lumit Fan. Brenda territorit të saj ruhen ende gjurmët e një stere uji ndërsa muret ruhen thjesht në nivelin e xokolaturës së tyre. Në gjendjen aktuale është e vështirë të përcaktohet një planimetri e saktë e këtij fortifikimi. Kalaja ngrihet në pikën më të lartë të kodrës së Gjudive mbi Manastirin Benediktin të Rubikut. Rreth 100 m pa arritur tek kalaja ndodhe edhe Guva me piktogramë prehistorike. 
 Referime 

Lidhje të jashtme
Instituti i Monumenteve të Kulturës

Kategoria:Monumente kulturore në Mirditë
Rubik
Kategoria:Ndërtesa të përfunduara në shekullin V